**ביה"ס למדעי המדינה - לימודים לתואר ראשון (ב"א)**

**מידע למועמדים לשנת תשפ"ד – סמסטר א' (אוקטובר 2023)**

תכניות הלימוד המוצעות בתואר:

**תואר ראשון במדעי המדינה במסלול דו חוגי | דו חוגי בשנתיים (החוג הנוסף לבחירת הסטודנט)**

**תואר ראשון חד חוגי במדעי המדינה כולל ספח התמחות ביחב"ל / מנה"צ / ממשל**

**תואר ראשון דו חוגי במדעי המדינה – מסלול לימודי ערב**

**תכנית מנהיגות - תואר ראשון במסלול להשפעה ציבורית (דו חוגי מדעי המדינה ותולדות ישראל)**

**תואר ראשון דו חוגי במסלול המשותף למדעי המדינה והחוג למזה"ת ואסלאם**

**תואר ראשון דו חוגי במסלול המשותף למדעי המדינה והחוג ללימודי אסיה**

**תכנית הלימודים**

מטרת הלימודים במדעי המדינה הינה להקנות לתלמידים ידע תיאורטי ויישומי על העולם המדיני - המבנים, המוסדות המרכיבים אותו והתהליכים הפוליטיים הפועלים בו. בתואר הראשון יילמדו כלל הדיסציפלינות המרכיבות את מושג "מדעי המדינה": ממשל ופוליטיקה, מנהל ומדיניות ציבורית, יחסים בינלאומיים ומחשבה מדינית. הלימודים כוללים קורסי חובה - מבואות, וקורסי בחירה מבין הדיסציפלינות השונות.

אנו רואים בבוגרי מדעי המדינה כבעלי יכולת, זכות וחובה להשפיע באופן ניכר המרחב הציבורי בישראל. לאור זאת, אנו מעוניינים לתת לסטודנטים גם את הבסיס התיאורטי בתחומי המחקר העיקריים במדעי המדינה, וגם קורסים שיעניקו ידע וכלים יישומיים הנדרשים בשוק העבודה בתחום הפוליטי/מדיני/מחקרי כיום.

במהלך הלימודים יאורגנו **סיורים לימודיים**, **ימי עיון ומפגשים אישיים עם דמויות מפתח** מהעולם הציבורי והפוליטי בהן דנים בשיעורים, הרצאות אורח, וסדנאות לשיפור מיומנויות הנדרשות בשוק העבודה. במסגרת שיעורי הבחירה, יינתנו קורסים הכוללים היבט מעשי הנדרש לשוק העבודה, למשל: **קורס פרקטיקום, "מודל האו"ם",** ועוד. לקריאה נוספת על תכנית הלימודים [לחצו כאן](https://poli.hevra.haifa.ac.il/index.php?option=com_content&view=article&id=741&Itemid=354&lang=he).

**מבנה הלימודים**

הלימודים בביה"ס למדעי המדינה מתקיימים במסלול דו חוגי או מסלול חד חוגי.

**המסלול הדו חוגי** - במסלול זה יבחר התלמיד חוג לימודים נוסף על מדעי המדינה. במסגרת מדעי המדינה ילמד התלמיד כ-60 נ"ז, וכן כ-60 נ"ז בחוגו השני. תלמיד במסלול דו חוגי במדה"מ יוכל לבחור באחד משני המסלולים:

**1**. **לימודי יום** - משך הלימודים 3 שנים, או שנתיים (מסלול דו שנתי).

במסגרת לימודים **בשנתיים**,הסטודנטים ילמדו 6 סמסטרים רצופים לאורך שנתיים, כולל סמסטר קיץ. ניתן לשלב את הלימודים במדעי המדינה עם חוג נוסף מכלל חוגי הלימוד באוניברסיטה, גם אם אינו מציע לימודי תואר בשנתיים.

**2. לימודי ערב** – משך הלימודים 3 שנים. הלימודים במדעי המדינה מתקיימים ביום אחד בשבוע, יום א', בין השעות 17:00 עד 21:30. בכל שנת לימודים ילמד התלמיד שלושה סמסטרים (סמסטר א, ב, קיץ). הלימודים בתכנית זו במתכונת דו חוגית בלבד. ימי לימוד נוספים יתקיימו בהתאם לבחירת החוג הנוסף.

**המסלול החד חוגי** - במסגרת זו ילמד התלמיד 100 נ"ז במדעי המדינה + 20 נ"ז מכלל קורסי האוניברסיטה. הלימודים מאפשרים הרחבה של הידע התיאורטי במדעי המדינה, לצד שילוב של קורסים מעשיים. יחד, בוגרי מסלול זה יקבלו הכשרה מעמיקה יותר בתחום מדעי המדינה. בוגרי המסלול החד חוגי, שישלימו בהצלחה את כל דרישות המסלול, יקבלו **ספח התמחות** בתחום אותו הרחיבו במהלך לימודיהם: **התמחות בממשל ורעיון מדיני,** או **התמחות ביחסים בינלאומיים,** או **התמחות במנהל ומדיניות ציבורית.**

**תנאי קבלה**

**תנאי קבלה לבעלי סכ"ם – שקלול פסיכומטרי ובגרות:**

1. עמידה [בתנאי הקבלה הכלל - אוניברסיטאיים](https://www.haifa.ac.il/%D7%9E%D7%AA%D7%A2%D7%A0%D7%99%D7%99%D7%A0%D7%99%D7%9D-%D7%91%D7%9C%D7%99%D7%9E%D7%95%D7%93%D7%99%D7%9D/%D7%AA%D7%A0%D7%90%D7%99-%D7%A7%D7%91%D7%9C%D7%94-%D7%9C%D7%9C%D7%99%D7%9E%D7%95%D7%93%D7%99%D7%9D-%D7%A4%D7%A1%D7%99%D7%9B%D7%95%D7%9E%D7%98%D7%A8%D7%99-%D7%91%D7%92%D7%A8%D7%95%D7%AA-%D7%97%D7%AA/).
2. ציון משוקלל 600 ומעלה לכל תכניות הלימוד.
3. לתכנית הדו-שנתית בלימודי היום נדרש סכ"ם 600, אנגלית ברמת "בסיסי" לפחות, יע"ל 120 לפחות (יע"ל – מבחן ידע בעברית, מיועד רק עבור מועמדים שלמדו בבית ספר בו שפת ההוראה לא היתה עברית).
4. תישקל קבלה חריגה לתואר של מועמדים בעלי סכ"ם הנמוך עד 5% מהסכם הנדרש.

**תנאי קבלה ללא פסיכומטרי:**

1. עמידה [בתנאי הקבלה הכלל - אוניברסיטאיים](https://www.haifa.ac.il/%D7%9E%D7%AA%D7%A2%D7%A0%D7%99%D7%99%D7%A0%D7%99%D7%9D-%D7%91%D7%9C%D7%99%D7%9E%D7%95%D7%93%D7%99%D7%9D/%D7%AA%D7%A0%D7%90%D7%99-%D7%A7%D7%91%D7%9C%D7%94-%D7%9C%D7%9C%D7%99%D7%9E%D7%95%D7%93%D7%99%D7%9D-%D7%A4%D7%A1%D7%99%D7%9B%D7%95%D7%9E%D7%98%D7%A8%D7%99-%D7%91%D7%92%D7%A8%D7%95%D7%AA-%D7%97%D7%AA/).
2. בעלי בגרות בממוצע 102 ומעלה.
3. מצטייני המכינה האוניברסיטאית של אונ' חיפה, יתקבלו על סמך ציון ממוצע 85 בתעודת המכינה.
4. קבלה על סמך לימודים קודמים – מועמדים בעלי לפחות 3 קורסים אקדמיים, שנלמדו במוסדות אקדמיים מוכרים, יכולים לפנות למזכירות יחד עם גיליון ציוניהם המקורי, לבדיקת אפשרות להתקבל על סמך לימודיהם הקודמים.
5. בעלי תואר ראשון ממוסד אקדמי מוכר, בציון ממוצע משוקלל של 75 לפחות.
6. **קבלה למסלול קורסי קדם** - בעלי בגרות בממוצע 75 ומעלה ללא פסיכומטרי, או בעלי סכ"ם הנמוך מ-570, יידרשו ללמוד בסמסטר הראשון ללימודיהם שני קורסי קדם בהיקף של 8 נ"ז בציון ממוצע של 76 לפחות במסלול הדו-חוגי, או שלושה קורסי קדם בהיקף של 12 נ"ז בציון ממוצע של 76 לפחות במסלול החד-חוגי.

**קורסי קדם** הינם קורסי מבוא הנלמדים טרם הקבלה של המועמד לתואר. הקורסים הינם חלק מתכנית הלימודים של החוג, **ויוכרו לתואר** למי שיסיים אותם בהצלחה. משך לימודי קורסי הקדם – סמסטר אחד בלבד.

**שימו לב! אם הנכם מעוניינים להגיש מועמדות לקורסי קדם, יש להירשם באתר האונ' בלשונית תואר ל"לימודים לקראת תואר ראשון – מדעי המדינה", ולא להירשם ישירות לתואר.**

פירוט קורסי הקדם למסלול הדו חוגי:

מבוא לממשל ופוליטיקה (4 נקודות זכות, 60 ציון עובר, 76 ממוצע לקבלה לתואר)

מבוא למחשבה פוליטית (4 נקודות זכות, 51 ציון עובר, 76 ממוצע לקבלה לתואר)

פירוט קורסי הקדם למסלול החד חוגי:

מבוא לממשל ופוליטיקה (4 נקודות זכות, 60 ציון עובר, 76 ממוצע לקבלה לתואר)

מבוא למחשבה פוליטית (4 נקודות זכות, 51 ציון עובר, 76 ממוצע לקבלה לתואר)

מבוא למינהל ציבורי (4 נקודות זכות, 51 ציון עובר, 76 ממוצע לקבלה לתואר)

* הקבלה למסלול החד חוגי ולמסלול להשפעה ציבורית מותנית בראיון.
* הקבלה לכל המסלולים מותנית בעמידה בתנאי הקבלה האוניברסיטאיים, המפורטים [באתר האוניברסיטה](https://www.haifa.ac.il/index.php/he/acceptance-regulations.html).
* למחשבון סיכויי קבלה [לחצו כאן](https://applicants.haifa.ac.il/enrollmentChances/index.html).

**תחילת לימודים**

ביה"ס למדעי המדינה מאפשר התחלת לימודים לתואר ראשון בסמסטר א' (אוקטובר) או בסמסטר ב' (פברואר / מרץ) בכל שנה.

**מלגות מיוחדות לסטודנטים של ביה"ס למדעי המדינה**

**יש כפל מלגות!**

**1**. מלגה מטעם ביה"ס למדעי המדינה – מלגה ע"ס 5000 ש"ח תינתן בתום שנה א' לסטודנטים מצטיינים, שלמדו לפחות 16 נ"ז ועומדים על ממוצע 90 ומעלה, ונמצאים במצב אקדמי תקין. המלגה מוגבלת ל-5 הסטודנטים בעלי הממוצעים הגבוהים ביותר.

**2.** מלגות מטעם הדיקנאט המיועדות לתלמידי התואר של מדעי המדינה, בהתאם לפירוט הבא:

פסיכומטרי גולמי 600 ומעלה – זכאים למלגה עד 35% שכ"ל משכר הלימוד של שנה א' (ללא תשלומים נילווים)

פסיכומטרי גולמי 625 ומעלה - זכאים למלגת 50% משכ"ל משכר הלימוד של שנה א' (ללא תשלומים נילווים).

פסיכומטרי 730 ומעלה – זכאים למלגת 100% שכ"ל משכר הלימוד של שנה א' (ללא תשלומים נילווים).

\* המלגה מוענקת בשנה א' בלבד. הזכאות למלגה מאותרת על-ידי האוניברסיטה ונבחנת על סמך עמידה בקריטריונים בסיסיים: תקינות לימודים, מעמד אקדמי מן המניין (למעט עולים עד 10 שנים בארץ ובני מיעוטים שהתקבלו ללימודי שנה א' במעמד על תנאי בגלל אי עמידה במבחן ידע בעברית), היקף לימודים בשנת הלימודים השוטפת והציון הפסיכומטרי הגולמי. אינם זכאים למלגה זו סטודנטים הלומדים באוניברסיטה כיום או סטודנטים שהיו רשומים בעבר ללימודי תואר ראשון באוניברסיטת חיפה ולא השלימו את לימודיהם. לפירוט המלא של הקריטריונים יש לפנות לאתר [הדיקנאט](https://dekanat.haifa.ac.il/%D7%9E%D7%9C%D7%92%D7%95%D7%AA-%D7%94%D7%A6%D7%98%D7%99%D7%99%D7%A0%D7%95%D7%AA/).

**יצירת קשר:**

נועה אברהם, מרכזת לימודי תואר ראשון

טלפון 04-8240561

מייל nnachum@univ.haifa.ac.il

בניין מדרגה, קומה 4, חדר 4023